Ուխտի պատարագի ընթացքում պատարագիչ Հովնան Սրբազանն անդրադարձ կատարեց տոնի խորհրդին և այդ խորհրդով յուրաքանչյուր քրիստոնյայի կյանքի պայծառակերպման անհրաժեշտությանը։ «Մեր Թաբոր լեռը Հայաստանն է, որովհետև այս սուրբ հողցի վրա իջավ ՄԻածին Որդին։ Ամեն անգամ, երբ ոտք ենք դնում Մայր Հայաստան, Սուրբ Էջմիածին, նորոգում ենք մեր կյանքն Աստծուն ընծայելու ուխտը՝ մեր հոգու մեջ կրելու պատկերը Սուրբ Էջմիածնի, հավատքի տեսիլքը մեր նախնյաց, մեր ներկան իմաստավորելու հոգևոր ու բարոյական արժեքներով և գալիք սերունդների կյանքը լուսավորելու եկեղեցանվեր ու ազգայնասեր գաղափարախոսությամբ։ Դրա համար է, որ երկրորդում ենք առաքյալի խոսքը՝ ասելով՝ Տեր բարվոք է, որ այսօր այստեղ ենք», - մասնավորապես նշեց Սրբազանը։